सांडेराव में जगह-जगह लगे गंदगी के ढेर
सांडेराव| सुमेरपुरपंचायत समिति की सबसे बड़ी ग्राम पंचायत सांडेराव में पंचायत प्रशासन की अनदेखी के चलते जगह-जगह गंदगी के ढेर पड़े हैं। वहीं गंदे पानी की नालियों का पानी आम रास्तों में फैलने से ग्रामीणों को परेशानी हो रही है। इसके बावजूद कोई अधिकारी ध्यान नहीं दे रहे हैं। सांडेराव ग्राम पंचायत की सरपंच गवरीदेवी मेघवाल पर चुनाव में फर्जी दस्तावेज टीसी पेश कर धोखाधड़ी करने को लेकर सोनल खटीक द्वारा लगाए मुकदमे में जेल जाने के बाद अब तक मात्र तीन बार ही ग्राम पंचायत में उपस्थित हुई है। वह भी मात्र पांच मिनट रूक चली गई। उनके द्वारा आज दिन तक ग्रामीणों की समस्याआें के बारे में ध्यान नही दिया ना ही जनसुनवाई की है। विकास अधिकारी दशरथसिंह से भी ग्रामीण कई बार मिलकर समस्या समाधान की मांग करते रहे हैं। गांव के मुख्य प्रवेश मार्ग, वेलावारा सीसी सड़क, बावडी चौक, आकरिया चौक, मेघवालो का वास, हरिजन बस्ती, श्मशान जाने वाले मुख्य मार्ग सहित जगह-जगह पर गंदगी के ढेर पड़े हैं। गांव के समाजसेवी संघवी चंपालाल, बांकलीवास पोरवाल जैन संघ के इंद्रराज सांकरिया, राजेंद्र त्रिवेदी, भूराराम कुमावत, भंवरसिंह, खीमाराम घांची, प्रेमसिंह राजपुरोहित, सोहनलाल आदि ने कलेक्टर, विधायक मदन राठौड़, प्रधान राजेंद्रसिंह कोलीवाड़ा एवं विकास अधिकारी सुमेरपुर को ज्ञापन भेजकर समस्या से निजात दिलवाने की मांग की है।
सांडेराव. कस्बेमें रास्ते पर फैला गंदा पानी।
bho_Deva hin_Deva hin_Deva